|  |  |  |  |
| --- | --- | --- | --- |
| 

|  |
| --- |
| K - **Ca** - Sc |
|  Mg**Ca**Sr     |
| periodni sistem |

 |
| **Opšti podaci** |
| Ime, simbol, atomski broj | Kalcijum, Ca, 20 |
| Pripadnost skupu | zemljanih alkalnih metala |
| grupa, perioda | IIA, 4, |
| gustina, tvrdoća | 1550 kg/m3, 1,75 |
| Boja | srebrnobela   |
| **Osobine atoma** |
| atomska masa | 40,078 u |
| atomski radijus | 180 (194) pm |
| kovalentni radijus | 174 pm |
| van der Valsov radijus | bez podataka |
| elektronska konfiguracija | [Ar]4s2 |
| e- na energetskim nivoima | 2, 8, 8, 2 |
| oksidacioni broj | 2 |
| Osobine oksida | jako bazni |
| kristalna struktura | regularna prostornocentrirana |
| **fizičke osobine** |
| agregatno stanje | čvrsto |
| temperatura topljenja | 1115 K(842 °C) |
| temperatura ključanja | 1757 K(1484 °C) |
| molska zapremina | 26,20×10-3 m3/mol |
| toplota isparavanja | 153,6 kJ/mol |
| toplota topljenja | 8,54 kJ/mol |
| pritisak zasićene pare | 254 Pa (1112 K) |
| brzina zvuka | 3810 m/s (293,15 K) |
| **Ostale osobine** |
| Elektronegativnost | 1,00 (Pauling)1,04 (Alred) |
| specifična toplota | 632 J/(kg\*K) |
| specifična provodljivost | 29,8×106 S/m |
| toplotna provodljivost | 201 W/(m\*K) |
| I energija jonizacije | 589,8 kJ/mol |
| II energija jonizacije | 1145,4 kJ/mol |
| III energija jonizacije | 4912,4 kJ/mol |
| IV energija jonizacije | 6491 kJ/mol |
| **Najstabilniji izotopi** |
| 

| izotop | zast. | v.p.r. | n.r. | e.r. MeV | p.r. |
| --- | --- | --- | --- | --- | --- |
| 40Ca | **96,941%** | stabilni izotor sa 20 neutrona |
| 41Ca | (veš.) | 1,03×105 godina | z.e | 0,421 | 41K |
| 42Ca | 0,647% | stabilni izotor sa 22 neutrona |
| 43Ca | 0,135% | stabilni izotor sa 23 neutrona |
| 44Ca | 2,086% | stabilni izotor sa 24 neutrona |
| 46Ca | 0,004% | stabilni izotor sa 26 neutrona |
| 48Ca | 0,187% | >6×1018 godina | β- | 4,272 | 48Sc |

 |
| Tamo gde drugačije nije naznačeno,upotrebljene su SI jedinice i normalni uslovi. 
 |
| Objašnjenja skraćenica:zast.=zastupljenost u prirodi,v.p.r.=vreme polu raspada,n.r.=način raspada,e.r.=energija raspada,p.r.=proizvod raspada,z.e=zarobljavanje elektrona 
 |

**Kalcijum** (**Ca**, latinski *calcium*) je metal IIA grupe. Elektronska konfiguracija mu je: 1s2 2s2 2p6 3s2 3p6 4s2 , gradi 2+ jon. Poseduje 6 stabilnih izotopa. To su 40Ca, 42Ca, 43Ca, 44Ca, 46Ca i 48Ca.

Osobine
-------

Kalcijum je srebrnobeo, mekan i lak metal. Jedinjenja kalcijuma se javljaju i u vodi, i prouzrokuju njenu tvrdoću. Kalcijumovi sulfati i hloridi čine stalnu tvrdoću vode koja se kuvanjem ne može otkloniti. Tvrda voda je nepogodna za korišćenje (za kuvanje, pranje i industriju).

Zastupljenost
-------------

Kalcijum je najrasprostranjeniji zemnoalkalni metal, a i jedan od najrasprostranjenijih elemenata u prirodi. Zastupljen je u zemljinoj kori u količini od 3,54%. Kalcijumkarbonat je glavni sastojak sedimentnih stena. Kao krečnjak čini mnoge planinske masive. Veoma je rasprostranjen i kalcijum sulfat u vidu anhidrita i gipsa.

Najbitniji minerali kalcijuma su: kalcit, argonit, mermet, kreda, gips, dolomit, krečnjak, kalcijumfluorit ...

Jedinjenja
----------

Zagrevanjem uz prisustvo vazduha gradi oksid (CaO) i nitrid (Ca3N2). Reaguje sa hladnom vodom gradeći hidroksid (CaO + H2O → Ca(OH)2). Sem ovih jedinjenja bitna su i kalcijumperoksid i mnoge soli.

Dobijanje i upotreba
--------------------

Kalcijum se dobija elektrolizom bezvodnog rastvora kalcijum hlorida. Upotrebljava se za legiranje olova, aluminijuma, za dezoksidaciju bakra i nekih legura.

biološki značaj
---------------

Kosti čoveka i životinja sadrže kalcijum u vidu fosfata i karbonata. Nedostatak kalcijuma u kostima izaziva bolest rahitis. Jon kalcijuma nalazi se i u krvi i ubrzava zgrušavanje krvi u dodiru sa vazduhom. Kod biljaka ulazi u neke oblike ćelijskih zidova. One skladište kalcijum u stabiljci i lišću. Nedostatak kalcijuma kod biljaka prouzrokuje slab razvoj korena i lišća.

Kalcijum je zastupljen u čovekovom organizmu između 1,4 i 1,66 % što pretstavlja preko 1 kilogram. Kalcijum ima veliku ulogu u ljudskom organizmu:

* aktivator enzima
* provođenje bioelektričnih impulsa
* udeo u zgrušavanju krvi
* udeo u grčenju mišića
* udeo u proizvodnji hormona

Nivo kalcijuma u krvi zavisi od:

* količine kalcijuma koja se unosi ishranom
* količine kalcijuma u namirnicama
* stepene izbacivanja kalcijuma sa mokraćom

Kalcijuum je takođe neophodan sastojak u ćelijama biljaka.

Katjoni Ca2+ spadaju u IV grupu katjona.

***Kalcij*** na Wikimedijinoj ostavi